open-index/open-wikipedia-markdown huggingface dataset:
Catherine Labouré

**Catherine Labouré**, nada en Fain-lès-Moutiers (Borgoña) o 2 de maio de 1806 e finada en París o 31 de decembro de 1876, foi unha relixiosa francesa, nomeada santa pola Igrexa católica, segundo a cal foi testemuña das aparicións da Virxe María na rue du Bac en París. Deu orixe á *Medalla Milagrosa* levada por moitas persoas católicas na actualidade.

## Traxectoria 
Foi a oitava dos dez fillos do granxeiro Pierre Labouré. A nai morreu cando ela tiña 9 anos. Pierre suxeriulle á súa irmá que coidara os dous nenos máis novos, Catherine e Tonine. Ao ela aceptar, os irmáns marcharon canda súa tía a Sant-Rémy, unha aldea a 9 km do seu fogar. 

Catherine ingresou á Congregación das Fillas da Caridade, unha orde de enfermeiras que fundara San Vicente de Paúl. Era extremadamente devota, dunha natureza algo romántica e dada ás visións e premonicións.

Catherine afirmou que na noite do 19 de xullo de 1830, na festa de San Vicente de Paúl, espertou logo de oír unha voz dun neno que a chamaba á capela. Alí, ela oíu a Virxe María dicirlle: 

O 27 de novembro de 1830, Catherine divulgou que a Virxe María volvera durante meditacións da tarde. Aparecera dentro dun marco oval, parada sobre un globo, con moitos aneis de cores de onde saían raios da luz sobre o globo. Arredor deste apareceron as palabras "Oh María, sen pecado concibida, roga por nós que acudimos a ti".
1090

**1090** (**MXC**) foi un ano común comezado en martes segundo o calendario xuliano.

## Acontecementos 
* Fundación en Alamut da seita dos Asasinos ou Hashashin, por Hassan ibn al-Sabbah
* Os almorábides, vindos desde Marrocos, toman Granada en Al-Andalus.

### Arte e cultura 
* Porta do Perdón en Santo Isidoro de León (data aproximada).

## Nacementos 
* Bernaldo de Claraval, teólogo, santo e abade francés († 1153)

## Mortes 
*22 de marzo: García II, rei de Galiza, preso no castelo leonés de Luna.
* Santo Adalbero.

## Véxase tamén 
### Outros artigos 
* Historia ano a ano
1089

## Acontecementos 
* Ladislau I de Hungría derrota os cumanos, pobo nómade turco.
* Conquista de Creta polos bizantinos.

## Nacementos 
* Abraham ben Ezra, rabí hebreo hispano (m. 1167).

## Mortes 
* 30 de setembro - Teobaldo III de Blois, conde de Blois, Meaux e Troyes (n. 1012).

Historia ano a ano
Visayas

**Visayas** é o nome dun dos tres grupos de illas que forman as Filipinas con Luzón e Mindanao. Consta de numerosas illas, que forman a parte central do arquipélago filipino.

## Rexións e provincias
Politicamente as Visayas divídense en 3 rexións, que se subdividen en 16 provincias.
200px|miniatura|Mapa de situación.

### Visayas Occidentais (Rexión VI)
Comprende as illas de Palawan e Panay e a metade occidental de Negros. Provincias:
*Aklan
*Antique
*Cápiz
*Guimaras
*Iloilo
*Negros Occidental
*Palawan

### Visayas Centrais (Rexión VII)
Comprende as illas de Cebú e Bohol, e a metade oriental Negros. Provincias:
*Bohol
*Cebú
*Negros Oriental
*Siquijor

### Visayas Orientais (Rexión VIII)
Illas de Leyte e Samar. Provincias:
*Biliran
*Leyte
*Leyte del Sur
*Samar Oriental
*Samar del Norte
*Samar
1084

## Acontecementos 
*

## Nacementos 
* Hugo II, duque de Borgoña (m. 1143).
* David I de Escocia.

## Mortes 
*13 de abril - Hoel II da Bretaña, duque da Bretaña (n. c. 1030).

Historia ano a ano
Peiote

O **peiote** (*Lophophora williamsii*) é un pequeno cacto sen espiñas nativo da rexión que se estende entre o suroeste dos Estados Unidos de América ata o centro de México.

Contén numerosos alcaloides, entre eles a mescalina, un poderoso alucinóxeno. Tódalas especies de Lophophora son de crecemento extremadamente lento, a miúdo tardan máis de 30 anos en alcanzar a idade de floración (o tamaño dunha pelota de golf, sen incluír a raíz). Os espécimes cultivados crecen a maior velocidade, normalmente tardan entre 6 e 10 anos en alcanzar a madurez. Debido a este lento crecemento e á sobreexplotación a que está suxeito, considérase en perigo de extinción.

## Notas 
## Véxase tamén 
### Outros artigos 
* Igrexa nativa americana, tamén coñecida como igrexa do peiote.
Metro de Cantón

O **Metro de Guangzhou** é a rede de metro da cidade de Cantón *(Guangzhou)*, na provincia de Guangdong da República Popular da China.

É a cuarta cidade chinesa en construír un sistema do ferrocarril subterráneo logo de Pequín, Tianjin e Shanghai. A construción comezou en 1993 e a primeira liña rematouse e abriuse en 1997 e 1999. O sistema adminístrao a Corporación do Metro de Guangzhou establecida en 1992 como empresa estatal dependente do goberno de Guangzhou.
Betaucourt

**Betaucourt** é unha comuna do departamento de Alto Saona, na rexión do Franco Condado, Francia. Ten 7,17&nbsp;km² e 172 habitantes. O principal monumento da comuna é a igrexa, construída en 1835 sobre unha igrexa anterior e restaurada en 1998. Do antigo castelo de Betaucourt tan só quedan as ruínas, preto dunha antiga vía romana.
Stridsfordon 90

miniatura|dereita|Stridsfordon 90 do exército finlandés
O **Stridsfordon 90** ou **CV90** é un vehículo de combate de infantaría sueco producido por BAE Systems Hägglunds. A produción comezou en 1993 e ata a actualidade saíron á rúa 1.000 vehículos que están en uso nos exércitos de Suecia, Finlandia, Dinamarca, Noruega, Suíza e os Países Baixos.

## Véxase tamén
Henry Hindley

**Henry Hindley**, nado en Wigan (Lancs) en 1701 e finado en Petergate York en 1771, foi un reloxeiro e inventor inglés.
## Traxectoria 
Viviu en York desde 1741, e en 1752 construíu un reloxo para a catedral de York. Fabricante de instrumentos científicos, inventou o parafuso sen fin e o primeiro telescopio ecuatorial do mundo.
Proba Q

En estatística, a proba Q úsase para a identificación de valores atípicos.
Para aplicar unha proba Q para datos erróneos deben engadirse os datos ordenados de menor a maior e calcular Q definido como: 
:Q_n=\frac{R}
onde R é a amplitude do intervalo (max(x)-min(x)) no que están os valores

Se Qn é maior do Qtáboa pódese desbotar o valor.
La Roche-Blanche

**La Roche-Blanche** é unha comuna do departamento de Puy-de-Dôme, na rexión de Auverña, no centro de Francia. Ten 11.58&nbsp;km² e 2.664 habitantes (1999). La Roche-Blanche fai parte da área urbana da cidade de Clermont-Ferrand.

## Cidades irmás
*20px **Empfingen** (Alemaña)
Lingua amaimon

O **amaimon** é unha lingua que se fala en Papúa-Nova Guinea.
A lingua fálase nos poboados de Tebesarik, Wagusarik, Koromasarik e Amaimon da provincia de Madang, conta con 1.781 falantes (2003)

## Véxase tamén 
### Ligazóns externas 
*O amaimon no Ethnologo
*Información fonolóxica do amaimon (PDF)
Lingua amal

O **amal** é unha lingua que se fala en Papúa-Nova Guinea.

Fálana no curso do río Wagana na provincia de Sandaun, unhas 831 persoas (2003)

## Véxase tamén 
### Ligazóns externas
* O amal no Ethnologue
880

## Acontecementos 
* Fundación do mosteiro de Montserrat, en Cataluña.
* Iniciase o goberno episcopal de Sisnando na diocese de Santiago de Compostela (até 920).

## Nacementos 
* Rodolfo II de Borgoña, rei de Borgoña Transxurana (912 -937), rei da Borgoña Cisxurana con Provenza (934 -937) e rei de Italia (922 - 926) (m. 937).

## Mortes 
* Lamberto I de Spoleto, duque de Spoleto.
* Gaiferos, príncipe de Salerno.
* Burgred, rei do reino anglosaxón de Mercia.
Historia ano a ano
Boubou Hama

[miniatura|O [museo nacional Boubou-Hama, en Níxer, leva o seu nome na súa honra.]]
**Boubou Hamar**, nado en 1906 en Niamey e finado en 1982, foi un escritor e político nixerino.

## Traxectoria 
Estudou na escola William Ponty, profesor dende 1935, transcribiu epopeas songai en *Manta mantaari* (1969), ademais de textos hausas, peul, zarmas e bámbaras. Recibiu o Premio Literario da África Negra por *Kotia-Nima* (1972). Foi presidente da Asemblea Nacional do Níxer entre 1960 e 1974, logo dun golpe de estado permaneceu arrestado un tempo.

## Obras 
* *Histoire des Songhaï*, 1968 (historia)
* *Manta mantaari*, 1969
* *Kotia-Nima*, 1972 (novela)
* *Contes et légendes du Niger*, 6 vol., 1972-1976
876

## Acontecementos 
### Imperio carolinxio 
* División (prevista desde 865 do reino de Lois o Xermánico entre os seus fillos, Carlomagno, Lois o Mozo e Carlos o Gordo.
* Carlos o Calvo tenta sen éxito reconquistar a herdanza do seu irmán. É derrotado en Andernach en outubro cando tentaba retomar a Lorena oriental do seu sobriño o rei Lois III o Mozo.
* Alain o Grande convértense en conde de Nantes e de Vannes (até 907). Reúne toda a Bretaña francesa baixo o seu dominio.
* Os viquingos soben polo río Sena até Meulan.

### Illas Británicas 
* Os dinamarqueses Hasting e Hálfdan instálanse en York. Guthrum, instalado en Cambridge, invade Wessex, mentres unha frota viquinga desembarca no suroeste de Inglaterra. Alfredo o Grande, rei de Wessex, é atacado na véspera da Epifanía con total efecto sorpresa.

### Italia 
* Os árabes devastan o campo romano este ano e o seguinte e forzan ao papa a pagarlles 20&nbsp;000 mancusi de prata anuais.
* Bizancio retoma Bari dos francos.
* O dogo de Veneza prohibe en van o comercio de escravos eslavos da costa dálmata.

### Rusia 
* O varego Oleg apodérase de Kíiv e funda un principado.
*

## Arte e cultura 
* Mesquita de Ibn Tulun, no Cairo, Exipto.

## Nacementos 
* Henrique I de Alemaña, duque da Saxonia e rei da Francia Oriental (Xermania) (936)

## Mortes 
* 28 de agosto - Lois o Xermánico, rei da Xermania (n. 806).
* Xoán Escoto Eríxena, filósofo e monxe irlandés na corte de Carlos o Calvo (n. 800).

Historia ano a ano
Gaston Thorn

[miniatura|dereita|Reunión en 1983 do G-7 en Williamsburg, Virxinia (de esquerda a dereita) [Pierre Trudeau, **Gaston Thorn**, Helmut Kohl, François Mitterrand, Ronald Reagan, Yasuhiro Nakasone, Margaret Thatcher, Amintore Fanfani.]]

**Goston Thorn**, nado o 3 de setembro de 1928 e finado o 26 de agosto de 2007, foi un político luxemburgués, presidente da Comisión Europea (1981 — 1985).

Naceu na cidade de Luxemburgo. Mentres que aínda estaba na escola uniuse a actividades da resistencia durante a ocupación alemá, e pasou varios meses na prisión. Despois da guerra estudou lei en Montpellier, Lausana e París, e practicou o dereito en Luxemburgo antes de se incorporar á política en 1959, representando o Partido Democrático Liberal, do que foi presidente a partir de 1961. Foi ministro de asuntos exteriores e ministro do comercio exterior de Luxemburgo de 1969 ó 1980, primeiro ministro entre 1974 e 1979 e ministro de economía desde 1977 ó 1980. Foi tamén membro do Parlamento Europeo entre 1959 a 1969. Elixido en 1980 presidente da Comisión das Comunidades Europeas (agora chamada a Unión Europea), sucedendo a Roy Jenkins. Tomou posesión o 12 de xaneiro de 1981. Visto politicamente moi próximo do presidente de Francia, Valéry Giscard d'Estaing, e en xeral como un defensor dos intereses franceses en políticas europeas.
Frederick Jackson Turner

**Frederick Jackson Turner**, nado o 14 de novembro de 1861 e finado en 1932, foi, xunto con Charles A. Beard, o historiador americano máis influente do comezo do século XX.

## Traxectoria 
Naceu en Portage, Wisconsin, Turner graduouse na Universidade de Wisconsin en 1884, onde foi membro da fraternidade de Phi Kappa PSI, e gañou o doutoramento en historia na Universidade Johns Hopkins en 1890 cunha tese sobre o comercio da pel de Wisconsin. Como profesor da historia en Wisconsin (1890-1910) e Harvard (1910-1922), Turner ensinou aos homes que dominaron os programas americanos da historia. A súa énfase na importancia que tivo a fronteira na formación do carácter americano influenciou a interpretación atopada en milleiros de historias académicas. O seu modelo do seccionalismo como composto de forzas sociais, tales como pertenza étnica e propiedade de terreo, deu ós historiadores as ferramentas para utilizar a historia social como para documentar o progreso social, económico e político en historia americana.

Frederick Jackson Turner recórdase hoxe pola súa "tese da fronteira", que se deu a coñecer por primeira vez o 12 de xullo de 1893 nunha conferencia lida en Chicago para a Asociación Histórica Americana, el indicou que o espírito e o éxito dos Estados Unidos lígase directamente á extensión do territorio cara ao oeste.
A familia Pita

***A familia Pita*** é unha serie de televisión emitida orixinalmente na TVG entre 1996 e 1998 e realizou Continental Producciones. Dentro do xénero da comedia de situación céntrase nunha viúva, a señora Pita, que aluga os cuartos da súa casa a unha serie de personaxes diversos. A serie dirixiuna Mateo Meléndrez e cada capítulo tiña unha duración de 27 minutos.

## Intérpretes 
* Manuel Botana como o profesor
* María Bouzas como Lola
* Monti Castiñeiras
* Óscar Durán como Primitivo
* Chema Gagino
* Roberto Leal
* Elina Luaces como dona María Pita
* Manuel Manquiña
* Manuel Millán Vázquez como como Manuel
* Vicente Montoto
* Víctor Mosqueira
* Cristina Pascual como Dana
* Josito Porto
* Santi Prego

## Véxase tamén 
### Ligazóns externas 
* A familia Pita en AVG de Culturagalega.org
Guión (informática)

En informática, un **guión** -en inglés *script-* é un conxunto de ordes ou instrucións, sentenzas de control, xeralmente almacenadas nun ficheiro de texto simple.

As linguaxes interpretadas ou linguaxes de guionizado vanse interpretando e executando para realizar diversas tarefas como combinar compoñentes, realizar pequenos programas, realizar tarefas no sistema operativo etc.

## Véxase tamén 
### Outros artigos 
* Programación
Creepshow

***Creepshow*** é un filme de horror dirixido por George A. Romero en 1982 e con guión de Stephen King. Está formado por cinco curtametraxes: "Father's Day", "The Lonesome Death of Jordy Verrill", "Something to Tide You Over", "The Crate" e "They're Creeping Up On You". Unidos por segmentos animados e a figura dun raparigo, interpretado polo propio fillo de Stephen, Joe King. Entre os intérpretes figuran Hal Halbrook, Ed Harris, Stephen King, Leslie Nielsen e Adrienne Barbeau. O filme é unha homenaxe a EC Comics dos anos 50.

## Personaxes 
;Prólogo e Epílogo
* Joe King como Billy
* Iva Jean Saraceni como Nai de Billy
* Tom Atkins como Stan
* Marty Schiff como Garbageman #1
* Tom Savini como Garbageman #2

;Father's Day
* Jon Lormer como Nathan Grantham
* Viveca Lindfors como Bedelia
* Elizabeth Regan como Cass Blaine
* Warner Shook como Richard Grantham
* Ed Harris como Hank Blaine
* Carrie Nye como Sylvia Grantham
* Peter Messer como Yarbro
* John Amplas como Nathan non morto
* Nann Mogg como Mrs. Danvers

;The Lonesome Death of Jordy Verrill
* Stephen King como Jordy Verrill
* Bingo O'Malley como Pai de Jordy
* John Colicos como Doutor

;Something to Tide You Over
* Leslie Nielsen como Richard Vickers
* Gaylen Ross como Becky Vickers
* Ted Danson como Harry Wentworth

;The Crate
* Hal Holbrook como Henry Northup
* Adrienne Barbeau como Wilma "Billie" Northup
* Fritz Weaver como Dexter Stanley
* Don Keefer como Mike 
* Robert Harper como Charlie Gereson
* Chuck Aber como Richard Raymond
* Christine Forrest como Tabitha Raymond

;They're Creeping Up on You
* E. G. Marshall como Upson Pratt
* David Early como White
* Ann Muffly como Voz de Lenora Castonmeyer
* Mark Tierno como Voz de Carl Reynolds 

## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes
Aldo Rossi

miniatura|*Bonnefantenmuseum*, en Maastricht (Países Baixos), 1992-95.

**Aldo Rossi**, nado en Milán o 3 de maio de 1931 e finado na mesma cidade o 4 de setembro de 1997, foi un arquitecto e teórico italiano.

## Traxectoria 
Foi coñecido por usar formas puras: cubos, esferas, conos etc. Os seus principais libros foron: "Arquitectura da cidade" e "Autobiografía científica". O derradeiro escribiuno practicamente nun hospital logo de pasar varios meses nel debido a un accidente. Para referirse a unha especie de construción, creou o termo "Genius Locci".

## Obras 
* 1965 Monumento aos partisanos, en Segrate, Italia.
* 1968–1973 Bloque de vivendas *Gallaterese*, en Milán.
* 1971 Cemiterio de San Cataldo en Módena. En colaboración co arquitecto Gianni Braghieri. Primeiro premio do concurso. Construído en 1980.
* 1979 Teatro del Mondo, en Venecia.
* 1986 Palazzo Hotel en Fukuoka, Xapón.
* 1988 Deutsches Historisches Museum (Museo Histórico Alemán) Berlín (non construído).
* 1992–1995 Bonnefantenmuseum en Maastricht, Países Baixos.
* 1997–2000 Casa do Cirque de Soleil, Berlín.

## Premios 
*Premio Pritzker (1990).

## Véxase tamén 
### Ligazóns externas 
* Aldo Rossi en *prizkerprize.com* (páxina web official do Premio Prizker) .
*Biografía e proxectos en *soloarquitectura.com* .
Arce, Italia

**Arce** é un concello italiano da provincia de Frosinone, na rexión do Lacio. Ten 5.976 habitantes (en 2004) e esténdese por unha área de 39&nbsp;km², cunha densidade de poboación de 151 hab/km².

Fai fronteira cos concellos de: Ceprano, Colfelice, Falvaterra, Fontana Liri, Monte San Giovanni Campano, Rocca d'Arce, San Giovanni Incarico e Strangolagalli.

## Historia
Mencionada por vez primeira no ano 650, a fala da localidade é o dialecto ciociaro que se fala no sur do Lacio.

## Ligazóns externas
*Páxina oficial do Concello
Barbanza

Como topónimo **Barbanza** pode referirse a:

;En Galiza
***Península do Barbanza**, nas Rías Baixas;
***Comarca de Barbanza**, comarca da provincia da Coruña;
***A Ponte Barbanza**, lugar da parroquia de Lesón, no concello da Pobra do Caramiñal;
***A Ponte Barbanza**, lugar da parroquia de Posmarcos, no concello da Pobra do Caramiñal.

;Río de Galiza
***Río Barbanza**, que desemboca na Pobra do Caramiñal.

;Arqueoloxía
***Arca de Barbanza**, o maior dolmen da ruta megalítica do Barbanza;
***Centro Arqueolóxico do Barbanza**, a carón dos castros de Punta Neixón.

;Comunicacións
***Autovía do Barbanza**, que une Padrón con Ribeira;
***Vía de Alta Capacidade do Barbanza**, antiga vía de alta capacidade que unía Padrón con Ribeira.

;Xornal
****A Barbanza***, xornal quincenal que saíu en febreiro de 1988.

## Véxase tamén
### Outros artigos
Hailuoto

**Hailuoto** (en finés) ou **Karlö** (en sueco) é unha illa e unha municipalidade da rexión de Ostrobotnia do Norte, Finlandia. Ten 202,26&nbsp;km² e 989 habitantes segundo o censo de 2012. A lingua predominante no municipio é o finés, falado polo 99 % da poboación. Situada no Golfo de Botnia, enfronte da cidade Oulu, á que está unida por un ferri.

## Notas 
## Véxase tamén 
### Ligazóns externas 
* Páxina oficial
Pierre Savorgnan de Brazza

**Pietro Paolo Savorgnan di Brazzà**, máis coñecido como **Pierre Paul François Camille Savorgnan de Brazza**, nado o 26 de xaneiro de 1852 e finado o 14 de setembro de 1905, foi un explorador francés de orixe italiana. Abriu sen axuda a bacía do río Congo para Francia, o que permitiu o establecemento colonial francés en África occidental. En 1880 fundou a cidade de Brazzaville.
Lilleager

**Lilleager** é unha illa deshabitada do Mar Báltico, pertencente a Dinamarca. Localízase ao sur da illa de Lolland.
Samuel L. Jackson

**Samuel Leroy Jackson**, nado o 21 de decembro de 1948, é un actor estadounidense.

## Traxectoria 
Naceu en Washington, D.C., creceu como fillo único na cidade industrial de Chattanooga, Tennessee coa súa nai e os seus avós maternos. O seu pai viviu lonxe da familia, na cidade de Kansas City, Missouri e morreu máis tarde por causa do alcoholismo. Jackson foi a unha escola segregada onde, entre o 3º e 12º grao tocou a trompa e a trompeta na orquestra da escola. Atendeu máis adiante á universidade de Morehouse en Atlanta, onde el foi un dos fundadores de "Just Us Theater". Jackson foi expulsado da universidade por dous anos, aínda que conseguiu licenciarse en arte dramática en 1972. Jackson actuou en pequenos papeis en teatro e televisión, en 1976 estableceuse en Nova York e alí actuou en obras de teatro. A fins dos anos 80 comezou a aparecer en papeis menores no cine, en 1988 actuou na comedia de Eddie Murphy, *Coming to America*. O seu primeiro éxito foi en *Jungle Fever* (1991) e o seu recoñecemento internacional debeuse a *Pulp Fiction* (1994) de Quentin Tarantino.

## Filmografía 
miniatura|Samuel L. Jackson

## Notas 
## Véxase tamén
Fatal, fatal, fatal

***Fatal, fatal, fatal*** foi un programa de humor e música da TVG emitido en 1991. Dirixido por Antonio F. Simón, nel apareceron Antonio Durán "Morris", Juanillo Esteban, Paco Lodeiro e Manuel Manquiña. Emitíronse 13 episodios.
Fábio Luciano

**Fábio Luciano**, nado en Vinhedo o 29 de abril de 1975, é un ex xogador de fútbol brasileiro. Xogou coma defensa para o Fenerbahçe e a selección de fútbol do Brasil.

## Traxectoria 
De novo xogou no club de Guarani, Ponte Petra, pasou despois dúas temporadas no Corinthians de São Paulo e desde o 2003 xoga no Fenerbahçe turco.
Azida de chumbo

A **azida de chumbo** é un composto cristalino explosivo e tóxico. Composto altamente sensible, xeralmente, almacénase baixo a auga en envases de goma condutores, xa que pode estoupar despois dunha caída de 150 milímetros ou pola presenza dunha descarga estática de 7 milijoules.  A súa velocidade de detonación é de 5,18&nbsp;km/s.  Utilízase para confeccionar detonadores empregados para detonar explosivos de baixa sensibilidade como o TNT, ANFO ou o ácido pícrico.

## Notas
Selección de balonmán de Croacia

A **selección nacional de balonmán de Croacia** é o equipo que reprensenta a Croacia nas competicións internacionais de balonmán. Unhas das principais seleccións europeas de balonmán, foi 3º no Campionato Europeo de 1994, 2º no Campionato Mundial de 1995, vencedor dos Xogos Olímpicos de 1996. Gañadora do Campionato Mundial de 2003, 4º no Campionato Europeo de 2004, ouro nos Xogos Olímpicos de 2004. 2º no Campionato Mundial de 2005, 4º do Campionato Europeo de 2006. 2º no Campionato Europeo de 2008.

## Equipo actual 
Adestrador: Lino Červar.
* 1 - Venio Losert 
* 3 - Renato Sulić
* 4 - Ivano Balić
* 6 - Blaženko Lacković
* 7 - Ivan Čupić 
* 8 - Ljubo Vukić 
* 9 - Igor Vori 
* 10 - Davor Dominiković
* 11 - Mirza Džomba
* 12 - Vlado Šola 
* 13 - Zlatko Horvat
* 15 - Slavko Goluža
* 16 - Nikola Blažičko
* 17 - Goran Šprem 
* 18 - Denis Špoljarić
* 19 - Petar Metličić 
* 20 - Denis Buntić
Gran Pirámide de Gizeh

A **Gran Pirámide de Gizeh** é a máis vella e a única que sobrevive das sete marabillas do mundo. Os exiptólogos aceptan que a pirámide se construíu nun período de 20 anos, rematando ao redor do 2560 a.n.e.; hai un consenso grande de que a pirámide servía como tumba do faraón exipcio Queops (Khufu) da IV dinastía, polo que ás veces aparece coa denominación de Pirámide de Cheops. Considérase a Hemiunu como o arquitecto da pirámide. A Gran Pirámide, a maior das 80 de Exipto, está constituída por ao redor de 2&nbsp;600&nbsp;000 bloques de pedra cun peso medio de 2,5 toneladas por bloque, aínda que algúns deles chegan ata as 60 toneladas de peso. Orixinalmente, estaba recuberta por uns 27.000 bloques de pedra branca calcaria puídos, creando así catro caras perfectamente lisas que reflectían os raios do sol. Os turcos otománs utilizaron o revestimento da pirámide para construír diversas edificacións no Cairo. A Gran Pirámide foi a estrutura máis alta realizada polo ser humano ata a construción da Torre Eiffel en 1889.

## Cámaras e pasaxes interiores 
## Imaxes do interior 

Ficheiro:Bloc-bouchon-grande-pyramide.jpg|Bloque de granito, selando o acceso.
Ficheiro:Grande-galerie.jpg|*Gran Galería*.
Ficheiro:Reine-niche.jpg|*Cámara da Raíña* e nicho.
Ficheiro:Chambre-roi-grande-pyramide.jpg|*Cámara do Rei*.
Ficheiro:Herses-grande-pyramide.jpg|Acceso á *Antecámara*.
Ficheiro:Cheops grote galerij.jpg|*Gran Galería*.
Ficheiro:Chambre-reine-kheops.jpg|*Cámara da Raíña*.
Ficheiro:Kheops-chambre-roi.jpg|*Cámara do Rei* e *Cámaras de descarga*.

## Notas 
## Véxase tamén 
### Outros artigos 
* Gizeh
* Grande Esfinxe de Gizeh
* Necrópole de Gizeh
Ernest Douwes Dekker

**Ernest Douwes Dekker**, nado o 8 de outubro de 1879 e finado o 28 de agosto de 1950, foi un político, escritor, xornalista das Indias Orientais Neerlandesas.

## Traxectoria 
Familiar do escritor neerlandés das Indias Orientais Eduard Douwes Dekker (Multaluti), a súa nai era neerlandesa de descendencia parcial xavanesa.

En 1908 un grupo de membros da elite xavanesa reuniuse na casa de Dekker para formar a asociación Boedi Oetomo, que pretendía modernizar a cultura xavanesa e buscaba máis oportunidades para a elite. A organización está considerada a primeira organización nacionalista indonesia.

En 1911 fundou a revista ilustrada *Het Tijdschrift* e en 1912 o diario *De Expres*. Arrestado en 1920 durante un ano polas súas actividades políticas. En 1941 baixo a acusación de pasar información ós xaponeses foi deportado a Suriname. Transferido ós Países Baixos en 1946, escapou a Indonesia.

## Notas
1304

## Acontecementos 
* Batalla de Mons-en-Pévèle
* 8 de agosto: os reis de Castela e de Aragón asinan o tratado de Torrellas: terras da provincia de Alacant e das vilas de Caudete e de Cartaxena incorpóranse á Coroa de Aragón
* 1 de novembro: na costa alemá do suroeste do mar Báltico, unha marusía ciclónica inunda toda a rexión de Pomerania occidental. Morren 271&nbsp;persoas. (Inundación do Día de Todos os Santos).

## Nacementos 
* Iván I de Rusia, príncipe de Moscova e Vladimir (m. 1341)
* 24 de febreiro: Ibn Battuta, xeógrafo e explorador bérber.
* 20 de xullo: Francesco Petrarca, poeta italiano

## Mortes 
* 27 de abril: Pere Ermengol, mercedario catalán adicado ao rescate de cativos.
* 7 de xullo: Bieito XI, papa italiano.

Historia ano a ano
Contracción de Lorentz

A **contracción de Lorentz** é, segundo a teoría da relatividade, a contracción do tamaño dun corpo a medida que a súa velocidade se achega a velocidades comparables coa da luz. Orixinalmente foi introducido por Hendrik Lorentz como unha forma de explicar a ausencia de resultados positivos no experimento de Michelson-Morley. Posteriormente foi deducido por Albert Einstein no contexto da relatividad especial.
A contracción de Lorentz vén descrita pola seguinte expresión:

L_1=L_0 \sqrt{1-\left(\frac{v}{c}\right)^2},

onde L0 é a distancia medida por un observador estacionario e L1 é a distancia medida por un observador que se despraza a unha velocidade v sendo c a velocidade da luz.

A contracción de Lorentz tamén pode entenderse como o efecto da dilatación temporal e como o aumento da masa inercial dun corpo ou partícula.
George Gallup

**George Gallup**, nado o 18 de novembro de 1901 e finado o 26 de xullo de 1984, foi un sociólogo e estatístico estadounidense, creador da enquisa Gallup, un método estatístico de selección aleatoria para medir a opinión pública que se fixo coñecido en 1936 ó predicir a correctamente os resultados das eleccións presidenciais dese ano.
Salvatore De Giorgi

miniatura|
**Salvatore De Giorgi**, nado en Vernole, Lecce (Italia) o 6 setembro de 1930, é un cardeal católico.

Ordenado sacerdote o 28 de xuño de 1953, pasou un tempo como párroco e en 1973 o papa Paulo VI fíxoo bispo titular de Tulana e bispo auxiliar de Oria. Posteriormente ascendeu a arcebispo de Foggia en 1981 e de Taranto en 1987. Arcebispo de Palermo en 1996, Xoán Paulo II ascendeuno a cardeal o 21 de febreiro de 1998.
Bosville

**Bosville** é unha comuna francesa do departamento do Sena Marítimo, na rexión da Normandía. Ten 8.69&nbsp;km² e 512 habitantes. A primeira mención á localidade é do 1060
Faro de Candás

O **faro de Candás** é unha construción situada no cabo de San Antonio, no concello asturiano de Carreño. Localízase na marxe occidental do porto de Candás, ó que serve de abrigo dos ventos do oeste.

## Historia 
En funcionamento desde 1917 na súa localización actual, xa que na anterior de 1904 na Peña de los Ángeles, non existía posibilidade de construír unha casa para o fareiro. En 1955 empezou a funcionar a sirena.

Está construído case á beira do rochedo. O edificio é rectangular de dúas alturas con torre troncopiramidal acaroada á cara norte do edificio. A altura sobre o nivel do mar é de 40 metros e de 12 metros sobre o terreo.

Ten un alcance de 15 millas mariñas.
Beatriz Barcia

**Beatriz Graña Barcia**, coñecida como **Beatriz Barcia**, nada en Ferrol o 27 de setembro de 1960, é unha actriz galega.

## Traxectoria 
Entre 1976 e 1984 foi membro do grupo afeccionado *Teatro-Estudio Valle-Inclán* de Ferrol dirixido por D. Antonio Dopico Prada. Licenciouse en Psicoloxía en 1984 pola Universidade de Santiago de Compostela.

A partir de 1990 comezou no teatro profesional traballando coa compañía Teatro da Lúa, S.L. da directora, actriz e dramaturga Dorotea Bárcena, converténdose en socia da citada compañía ata o ano 2005, representando os seguintes espectáculos:

* 1991-1992: *Cabaret Alén* de Dorotea Bárcena. Cía. Teatro da Lúa. Dirección: Ovidio L. Blanco e Dorotea Bárcena.
* 1992-1993: *De Picas, Cruces e Carabelas. Farsa de Conquista e Encomendas* escrita e dirixida por Roberto Salgueiro. Cía. Teatro da Lúa.
* 1993-1994: *A Irmandade do Graal* escrita e dirixida por Dorotea Bárcena. Cía. Teatro da Lúa.
* 1994-1995: *Celestina. (Fantasía Para Xoguetes)* escrita e dirixida por Dorotea Bárcena. Cía. Teatro da Lúa.
* 1995-1996 *Entre Bastidores* escrita e dirixida por Dorotea Bárcena. Cía. Teatro da Lúa.
* 1996-1997 *As Troianas. Botín de Guerra* de Dorotea Bárcena. Cía. Teatro da Lúa. Dirección: Gina Piccirilli.
* 1998-1999 *Ultimamente Non Durmo Nada* de Alber Ponte. Cía. Teatro da Lúa. Dirección: Gina Piccirilli.
* 1999-2001 *A Longa Agonía das Centolas* de Ovidio L. Blanco. Cía. Teatro da Lúa. Dirección: Gina Piccirilli.
* 2001-2002 *Con Flores a María* escrita e dirixida por Dorotea Bárcena. Cía. Teatro da Lúa.
* 2002-2003 *As mulleres do porvir: Concepción, Rosalía, Emilia* de Dorotea Bárcena. Cía. Teatro da Lúa. Dirección: Xan Cejudo.

## Filmes 
* *Martes de Carnaval*, 1991
* *O baile das ánimas*, 1993
* *Décimo aniversario*, 1998 (mediametraxe)
* *A caída dun manager malvado*, 2000 (curtametraxe)
* *Hævn*, 2001

## Notas
Canón 88 mm

[miniatura|Canón 88 emprazado na antiga [batería de costa de San Pedro, na Coruña.]]
O **canón de 88&nbsp;mm** é a peza de artillaría máis coñecida da segunda guerra mundial. De fabricación alemá e de calibre 88, utilizouse primeiramente como defensa antiaérea, pero posteriormente sobre todo como canón antitanque pola súa alta efectividade ó poder traspasar a blindaxe de calquera carro de combate a grandes distancias.

Foron exportados a varios países entre eles España onde poden ser vistos en varios lugares, como a batería de costa do monte de San Pedro na Coruña.

## Véxase tamén
Civrac-en-Médoc

**Civrac-en-Médoc** é unha comuna francesa do departamento de Gironde, en Aquitania. A altura media da comuna é de 15 metros, ten 18.35&nbsp;km² e 502 habitantes, formouse pola unión das parroquias de Saint-Pierre-de-Civrac e Saint-Médard-d'Escurac. A igrexa é do século XII, remodelada nos séculos XV e XVII. O viñedo é a principal fonte económica da comuna.
Reino de Quito

Coñécese como **Reino de Quito** a unha confederación de carácter lendaria de pobos amerindos que se formou supostamente a partir do século XIII no norte do actual Ecuador.

Esta confederación converteuse na máis poderosa da zona e tiña unha organización protoestatal. Gobernados polo *shyri* o seu centro máis importante era Quito. Opúxose á tentativa inca de entrar no seu territorio a finais do século XV e comezos do XVI, pero o inca Túpac Yupanqui conseguiu sometelo e integralo no Imperio Inca.
Arnošt Váňa

**Arnošt Váňa**, nado en 1909 e finado en 1998, foi un esperantista eslovaco.

## Traxectoria 
Aprendeu o esperanto sendo un neno e fíxose membro da Universala Esperanto-Asocio (UEA) desde o principio dos anos 30. En 1946 publicou o libro *La internacia lingvo Esperanto* e fundou a revista *Esperantisto Slovaka* en Žilina. En 1947 nunha granxa confiscada polo estado organizou unha cooperativa esperantista. Durante moitos anos foi presidente da Tutmonda Esperantista Vegetarana Asocio, a asociación internacional vexetariana esperantista e principal redactor do seu órgano *Esperantista Vegetarano*.
1092

## Acontecementos 
* Chega a Galiza como Conde da mesma Raimundo de Borgoña

## Nacementos 
*

## Mortes 
* Nizam al-Mulk, visir persa.

Historia ano a ano
1093

## Acontecementos 
* Diego Xelmírez é nomeado vigairo e administrador da diocese de Santiago de Compostela
* Comezo da edificación da catedral de Durham, en Inglaterra

## Nacementos 
* Conrado III de Alemaña.

## Mortes 
* 13 de novembro: Malcolm III, rei de Escocia (n. 1030)
* Costanza de Borgoña, raíña de Castela e León.

Historia ano a ano
1094

## Acontecementos 
* 15 de xuño: Valencia cae ante as mesnadas de El Cid;
* Os almorábides reconquistan Lisboa, tomada o ano anterior polos cristiáns;
* Primeira cita documental da cidade de Zagreb, que aparece como sede episcopal;
* O monxe Dalmacio é elixido bispo da sede compostelá;
* Pedro I convértese en monarca de Aragón e máis do reino de Navarra.

## Nacementos 
* Malaquías (santo), arcebispo de Armagh, Irlanda († 1148)

## Mortes 
* Duncan II de Escocia.
* Al-Bakri, xeógrafo hispano-musulmán.

Historia ano a ano
Red Hat

**Red Hat, Inc.** é unha empresa multinacional con sede en Estados Unidos que desenvolve produtos de código aberto e libre o sector empresarial. A compañía fundouse en 1993 e ten a súa sede principal en Raleigh, Carolina do Norte. Ten oficinas en todo o mundo.

Red Hat adícase fundamentalmente á implantación do seu sistema operativo *Red Hat Enterprise Linux*, distribución Linux, e posta en funcionamento de servizos sobre desta distribución por medio da súa compañía JBoss. Ofrece tamén ferramentas para a virtualización, con *Red Hat Virtualization*, almacenamento de datos, plataformas virtuais, produtos de xestión e soporte e servizos de consultora.

Red Hat crea, mantén e contribúe no desenvolvemento de moitos proxectos de software libre. Ten adquirido software privativo e posteriormente liberado o seu código con licenzas libres. Algunhas das contribucións máis notables foron a creación do sistema de empaquetamento de software (RPM) e varias utilidades para a administración e configuración de equipos, como *sndconfig* ou *mouseconfig*. No 2016, na versión 4.5 Red Hat foi a segunda grande empresa que máis contribuíu ao desenvolvemento do kernel de Linux.

## Historia
A Red Hat Software Inc. foi fundada no 1994 por Bob Young e Marc Ewing. En agosto de 1999, Red Hat saíu a bolsa e as súas accións obtiveron a oitava ganancia máis grande no seu primeiro día na bolsa en toda a historia de Wall Street. Catro anos máis tarde, o valor das accións de Red Hat estaba arredor dunha centésima parte do máximo valor que chegara a alcanzar antes da crise das puntocom. Aínda así, o seu comezo exitoso no mercado de valores serviron para que Red Hat fose portada en periódicos e revistas non directamente relacionadas con temas informáticos. En calquera caso, parece ser que Red Hat soubo superar os problemas doutras compañías do mundo dos negocios en torno ao software libre e anunciou números negros por primeira vez na súa historia no último cuarto do ano 2002.

Outro dos feitos históricos máis importantes de Red Hat foi a adquisición en novembro de 1999 de Cygnus Solutions, unha empresa fundada unha década antes e que xa mostrara como cunha estratexia integral baseada en software libre pódese gañar diñeiro.

En setembro de 2003, Red Hat decidiu concentrar os seus esforzos de desenvolvemento na versión corporativa da súa distribución e delegou a versión común a Fedora, un proxecto aberto independente de Red Hat.

Xa no 28 de outubro de 2018, IBM anunciou a adquisición da compañía por 34.000 millóns de dólares, permanecendo Jim Whitehurst á fronte de Red Hat pero baixo o mando directo da CEO de IBM Ginni Rometty.

## Notas 
## Véxase tamén 
### Outros artigos 
*Red Hat Linux
*Red Hat Enterprise Linux
*Fedora
### Ligazóns externas 
*Web de Red Hat 
* Achegas de Red Hat ao software libre
1095

## Acontecementos 
* Marzo: o emperador bizantino Alexo I Comneno envía embaixadores ao papa Urbano II, que presidía o Concilio de Piacenza, para discutir o envío de mercenarios contra os turcos selxúcidas.
* O rei Afonso VI de Castela outorga carta foral á cidade de Logroño.
* 5 de decembro: o bispo Dalmacio obtén do papa Urbano II o traslado da titularidade da súa diocese desde Iria Flavia a Santiago de Compostela.

### Arte e cultura 
* Sepulcro da raíña Sancha na catedral de Jaca.

## Nacementos 
* Amadeu III de Savoia.
* Vítor IV Montecelio - antipapa da igrexa católica (m. 1164).

## Mortes 
* Dalmacio, bispo de Compostela, a quen logo dun interregno sucedeu Diego Xelmírez
* Al-Mutamid, rei da Taifa de Sevilla (n. ca. 1040)

Historia ano a ano
1098

## Acontecementos 
* Fin do sitio de Antioquía durante a Primeira Cruzada.

## Nacementos 
* Hildegard von Bingen.

## Mortes 
* Balduíno II de Hainaut, conde de Hainaut e Valenciennes (n. 1056).

Historia ano a ano
1099

## Acontecementos 
*28 de decembro: O papa Pascual II restablece a sé metropolitana de Braga. 
*Estabelecemento do Reino de Xerusalén.
* Concesión de carta foral a Miranda de Ebro, hoxe integrada na provincia de Burgos.

## Nacementos 
*

## Mortes 
* 29 de xullo - Papa Urbano II.
* Al-Mutamid ben Abet, rei musulmán de Sevilla desde 1069 (n. 1040).

Historia ano a ano
1097

## Acontecementos 
*

## Nacementos 
* Lucio III - papa da Igrexa católica (m. 1185).

## Mortes 
* Odo de Bayeux.
* Trótula de Salermo, doutora italiana.

Historia ano a ano
1091

## Acontecementos 
* 29 de abril : Alexo I Comneno derrota os pechenegos na batalla de Lebunion.
* Conquista de Sicilia polos normandos.
* Marzo - Os almorábides ocupan Córdoba.
* Setembro - Al-Mutamid ben Abet, 3º monarca da taifa de Sevilla, é deposto polos almorábides ao tomaren estes a cidade. O monarca é levado preso a Tánxer, en Marrocos.
* Os sarracenos son obrigados a abandonar a illa de Córsega.

## Nacementos 
*

## Mortes 
* Sesnando Davidez, conde e gobernador de Coímbra.
* 27 de marzo: Froila Bermúdez de Trasancos

Historia ano a ano
Prise de Pampelune

***Prise de Pampelune*** é un cantar de xesta franco-italiano escrito por Nicola di Verona por volta de 1350 e do que se conservan 6.117 versos alexandrinos.

Tematicamente insírese na épica carolinxia ou ciclo do rei, relata as empresas que realizou Carlomagno en Hispania e en Compostela, baseado no Libro V do Códice Calixtino.
Guerra de Sucesión Austríaca

miniatura|dereita|300px|Imaxe da Batalla de Fontenoy de Edouard Detaille.

A **Guerra de Sucesión Austríaca** (1740 - 1748) chegou a ser inevitable despois de que María Tareixa I de Austria sucedera en 1740 ó seu pai Carlos VI nos seus dominios converténdose en raíña de Hungría e de Bohemia, arquiduquesa de Austria, duquesa de Parma, de Piacenza, e de Guastalla. Que unha muller herdara tan extensos territorios, na súa época, implicou moitas complicacións e o emperador Carlos VI anticipounas de longo, conseguindo aprobar a Pragmática Sanción de 1713. O plan estaba en ser ela elixida para os dominios hereditarios dos Habsburgo e o seu marido, Francisco I, duque de Lorena, ser elixido emperador.

En principio Francia, Prusia, Rusia, Gran Bretaña e as Provincias Unidas apoiaban a María Teresa pero apareceron outros aspirantes ó trono: Carlos Alberte de Baviera e Augusto de Saxonia, xenros de Xosé I, irmán e antecesor no trono imperial de Carlos VI. Querían, respectivamente, Bohemia e a Coroa imperial e Moravia. Carlos Manuel de Sardeña reclamaba o Milanesado. Filipe V de España reclamaba os ducados de Parma e Piacenza.

Nesas condicións, as hostilidades comezan coa invasión de Silesia por Frederico II de Prusia, en decembro de 1740. O novo monarca de prusiano - o seu pai morrera 0 31 de maio de 1740 -, beneficiase da debilidade austríaca para intentar dar unha unidade xeográfica ó seu territorio. Silesia, cun millón de habitantes é unha terra rica. María Teresa conta entón con Xurxo II de Gran Bretaña para intervir, sen éxito: Robert Walpole rexeita implicar o seu país no conflito. Moi rapidamente, o 16 de decembro, Frederico II gaña as súas primeiras vitorias cun exército pequeno pero moi ben adestrado e equipado. Captura as fortalezas de Glogów, de Brzeg e de Neisse, o que lle permite capturar Silesia permitíndolle dobrando a poboación do seu reino e dotala dunha importante industria.

Na batalla de Dettingen (xuño de 1743) o "Exército Pragmático" (Gran Bretaña, Austria, Hannover e Hesse), derrotou ós franceses. Na batalla de Fontenoy (maio de 1745) en Flandres, os franceses derrotaron aos austríacos e iniciaron a conquista dos Países Baixos austríacos, que terminou coa vitoria francesa en Rocourt (Flandres) (outubro de 1746). En Italia enfrontáronse españois e franceses, por unha banda, e austríacos por outro. A Guerra do rei Xurxo constituíu a fase americana da Guerra de Sucesión Austríaca. e a primeira das guerras carnáticas constituíu a fase India, ambas as dúas entre Francia e Gran Bretaña.

O Tratado de Aquisgrán puxo fin á Guerra de Sucesión Austríaca en 1748 así como á chamada Guerra do rei Xurxo. Establecía que tódalas conquistas realizadas devolvéranse ós seus donos orixinais. María Teresa I conservou os seus territorios, salvo Silesia, que cedeu a Prusia. Filipe V de España conseguiu os ducados de Parma, Piacenza e Guastalla. O tratado devolveu Louisbourg (Canadá) a Francia e entregou Madrás (India) ós británicos.

A decisión de Austria de recuperar Silesia levou á Guerra dos Sete Anos (1756-1763), que deu continuación ó conflito entre Francia e Gran Bretaña polas súas colonias en América e a India.
Northboro, Iowa

**Northboro** é unha vila do condado de Page, Iowa, Estados Unidos. Ten 60 habitantes e unha área de 0,6&nbsp;km².

Na vila hai 32 edificios e 19 familias. A idade media é de 44 anos.
Janez Mencinger

**Janez Mencinger**, nado en Brod o 26 de marzo de 1838 e finado en Krško o 12 de abril de 1912, foi un prosista esloveno, considerado un dos pioneiros da novela en esloveno.

Estudou filoloxía clásica. A súa primeira colección de relatos foi *Jerica* en 1859 de tema ético-social. En *Mešana gospoda* (1881) e *Cmokavzar in Ušperna* (1883) ensaia a sátira. Nas súas últimas producións como *Abandon* (1893) introduce elementos simbolistas. *Moja hoja na Triglav* (1897), é a súa autobiografía.
Galería de imaxes de Tui

**Galería de imaxes** do concello de Tui na provincia de Pontevedra.

## Tui 

Ficheiro:Tui. Galiza.jpg|Vista de Tui.
Ficheiro:Tui_vista_xeral.JPG|As rúas vellas de Tui, coa catedral no cumio, dende a Alameda.
Ficheiro:Vista_xeral_tui.JPG|Vista xeral de Tui dende a Alameda.
Ficheiro:Tui_e_Valença.JPG|Tui (á dereita), Valença (á esquerda) e o río Miño.
Ficheiro:Tui cathedral.jpg|Catedral
Ficheiro:Tui cathedral detail.jpg|Detalle da catedral
Ficheiro:AlamedaTui.JPG|A Alameda de Tui, co miradoiro ó fondo de todo.
Ficheiro:Tuialameda.JPG|Alameda de Tui vista dende o miradoiro.
Ficheiro:Gradas_alameda.JPG|Bancadas na Alameda de Tui.
Ficheiro:Monumentovítimas.JPG|Monumento ás vítimas da represión.
Ficheiro:Monumento_vítimas_atrás.JPG|Monumento ás vítimas da represión (dende atrás).
Ficheiro:Alamedatui.JPG|Alameda

Ficheiro:Feixismo_tui.JPG|Placa da Rúa do Xeneralísimo

## Parroquias 
### Baldráns 

Ficheiro:Grandes festas en Baldráns, Tui.jpg

### Guillarei 

Ficheiro:Ponte da Veiga, Guillarei, Tui.jpg|Ponte da Veiga, entre Guillarei e Rebordáns.

### Rebordáns 

Ficheiro:Igrexa de San Bartoloméu de Rebordáns, Tui, Galiza.jpg
Ficheiro:San Bartolomeu de Rebordáns, Tui, Galiza.jpg

## Catedral 

Ficheiro:Catedral de tui.jpg
Ficheiro:Pórtico_catedral_tui.JPG|Detalle do pórtico da Catedral.
Ficheiro:Fachada_catedral_tui.JPG|Detalle da fachada da Catedral.

## Río Miño 

Ficheiro:Desembocadura del rio Miño.jpg|Desembocadura do río Miño
Ficheiro:Río miño Tui Galicia.jpg|O río Miño á altura de Tui
Ficheiro:Mino.border01.jpg|A ribeira do Miño preto da súa desembocadura
Ficheiro:Mino.border02.jpg|A ribeira do Miño preto da súa desembocadura
Ficheiro:Rio Minho setembro2006 015.jpg|Valença nunha beira e Tui na outra

### Ponte sobre o río Miño 

Ficheiro:Ponteminho1.jpg|Ponte Internacional Tui - Valença
Ficheiro:Ponteminho2.jpg|Ponte Internacional Tui - Valença
Ficheiro:Ponteminho3.jpg|Ponte Internacional Tui - Valença
Ficheiro:Valença - Ponte Internacional.jpg|Ponte Internacional Tui - Valença

## Monte Aloia 

Ficheiro:Vistas Aloia.JPG|Vistas dende o alto do monte Aloia, coa cidade de Tui e o río Miño ó fondo.
Ficheiro:Vistas Aloia 2.JPG|Vistas dende un miradoiro no monte Aloia.

## Véxase tamén 
### Outros artigos 
*Galería de imaxes de Galicia
*Galería de imaxes da comarca do Baixo Miño
*Lugares de Tui
*Eleccións municipais en Tui
Leda

Na mitoloxía grega, Leda era a filla de Testio, rei de Etolia, e muller de Tindáreo, rei de Esparta.

Dunha vez que camiñaba xunto ó río Eurotas encontrouse con Zeus transformado en cisne e finxindo ser perseguido por unha aguia. Como consecuencia desa relación chocou dous ovos dos que naceron catro fillos: Helena, Clitemnestra, Cástor e Pólux, aínda que só Helena e Pólux son considerados fillos de Zeus.
Hawad

**Mahmoudan Hawad**, nado en Aïr en 1950, é un poeta tuareg.

## Traxectoria 
Naceu no seo dunha familia da nobreza tuareg da tribo ikaskazen no Sáhara central que hoxe forma parte de Níxer, atraído pola doutrina sufista, viviu en mosteiros sufís de Libia, Exipto e nun campo nómade preto de Bagdad. De volta a Níxer comezou a escribir en tuareg e dende 1982 vive en  en Francia. Un dos piares da literatura tuareg, a súa poesía canta a liberdade do seu pobo, da súa mobilidade sobre a terra. Ademais escribiu ensaios para dar a coñecer a situación do seu pobo.
Saint-Dié-des-Vosges

**Saint-Dié-des-Vosges** é unha cidade situada no departamento dos Vosges, na rexión de Lorena.

## Demografía 
* Poboación : 22 569 hab. (1999)
* Área : 46,15 km²
* Densidade : 489 hab./km²

## Historia 
esquerda|miniatura|120 px|*Cosmographiae Introductio*

1507 : *Cosmographiae Introductio* (Martin Waldseemüller)

## Monumentos de interese 
* Catedral.
* Igrexa San Martiño.
* Capela Saint-Roch.
* Museo Pierre-Noël.
* Torre da Liberdade.
* Manufactura Claude et Duval (arquitecto Le Corbusier).

## Ensino superior 
miniatura|150 px|Institut universitaire de technologie
Universidade Henri Poincaré:
Instituto universitario de tecnoloxía : IUT (fr. *Institut universitaire de technologie*)
* Informática.
* Internet.
* Comunicación.

## Véxase tamén 
### Ligazóns externas 
* Sitio web oficial 
* Institut universitaire de technologie
Barbadelo, Sarria

**Santiago de Barbadelo** é unha parroquia rural do concello de Sarria na provincia de Lugo, a de maior extensión, e está situada a 3&nbsp;km da capital municipal. Segundo o IGE no ano 2007 tiña 275 habitantes (129 homes e 146 mulleres) distribuídos en 22 entidades de poboación, o que supón unha diminución en relación ao ano 2003 cando tiña 293 habitantes.

## Historia e patrimonio
A comezos do século XI en Barbadelo había un mosteiro mixto, de homes e mulleres. Foi priorado da abadía de Samos ata a desamortización, pasando entón a converterse en parroquia.

O seu monumento máis emblemático é a igrexa románica de Santiago de Barbadelo, construída a finais do século XII e declarada Ben de Interese Cultural en 1980. Na parroquia está tamén o castro das Paredes.

## Galería de imaxes

Ficheiro:Igrexa de Santiago de Barbadelo, Sarria 4.jpg|Igrexa de Santiago de Barbadelo.
Ficheiro:Igrexa de Santiago de Barbadelo, Sarria 3.jpg|Igrexa de Santiago de Barbadelo.
Ficheiro:Igrexa de Santiago de Barbadelo, Sarria.jpg|Igrexa de Santiago de Barbadelo.
Ficheiro:Igrexa de Santiago de Barbadelo, Sarria 2.jpg|Igrexa de Santiago de Barbadelo.

## Lugares e parroquias
### Lugares de Barbadelo
### Parroquias de Sarria
## Notas 
## Véxase tamén 
### Outros artigos 
*Lugares de Sarria
Licenza BSD

A **licenza BSD** é unha licenza especial de software libre que se lle aplica ós sistemas Berkeley Software Distribution (BSD). A diferenza da licenza BSD comparada coa GPL é que permite o uso do código fonte en software propietario.

## Véxase tamén 
### Outros artigos
* BSD

* FreeBSD
* OpenBSD
* NetBSD
* DragonFly BSD